Legal Document

Category: 371

Text:
84. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.67 της 4/4 Φεβρ.1976 (ΦΕΚ Α΄ 20) Περί αυξήσεως οργανικών θέσεων προσωπικού του Ιδρύματος Κοινωνικών Ασφαλίσεων. Έχοντες υπ’ όψει: 1.Τας διατάξεις της παρ.1 του άρθρ.5 του Νόμ. 38/75 (ΦΕΚ 83/29-4-75 τ.Α΄). 2.Σύμφωνον γνώμην του Διοικητικού Συμβουλίου του Ιδρύματος Κοινωνικών Ασφαλίσεων διατυπωθείσαν κατά την υπ’ αριθ.20/27-5-75 συνεδρίασιν τούτου δια της υπ’ αριθ.509 αποφάσεώς του. 3.Την υπ’ αριθ.34/76 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Κοινωνικών Υπηρεσιών, απεφασίσαμεν και διατάσσομεν : Άρθρον Μόνον.- Αι θέσεις επί βαθμοίς 8ω-6ω, 5ω-4ω και 3ω-2ω του Κλάδου «Α1 ΔιοικητικόςΟικονομικός» αι προβλεπόμεναι υπό του άρθρ.1 της υπ’ αριθ.75911/4446/10.10.67 αποφάσεως του Υπουργού Εργασίας (ΦΕΚ 632/67 τ.Β΄) μετά των δυνάμει της παρ.6 του άρθρ.55 του Α.Ν.1846/51 και του Β.Δ.1051/66 (ΦΕΚ 282/66 τ.Α΄) συσταθεισών μιας θέσεως επί βαθμοίς 3ω-2ω, μιας θέσεως επί βαθμοίς 5ω-4ω και 2 θέσεων επί βαθμοίς 8ω-6ω λόγω εντάξεως ισαρίθμων υπαλλήλων του συγχωνευθέντος Ταμείου Συντάξεως Προσωπικού Εταιρείας Ελληνικού Πυριτιδοποιείου και Καλυκοποιείου προσαυξάνονται κατά 151 διαρθρούμεναι ως ακολούθως : Σελ. 70,810(α) Τεύχος 713-Σελ.10 Α΄ ΚΑΤΗΓΟΡΙΑ Κλάδος Α1 Διοικητικός-Οικονομικός. 13 θέσεις επί βαθμοίς 3ω-2ω. 58 θέσεις επί βαθμοίς 5ω-4ω. 80 θέσεις επί βαθμοίς 8ω-6ω.   Σύνολον 151 θέσεις. Αι θέσεις του Κλάδου «Β1 Διοικητικός - Λογιστικός» αι προβλεπόμεναι υπό του άρθρ.37 του Β.Δ.516/72 (ΦΕΚ 156/72 τ.Α΄) προσαυξάνονται κατά 170 επί βαθμοίς 10ω-6ω. Αι θέσεις του Κλάδου Γ8 Ταξινόμων, αι προβλεπόμεναι υπό της υπ’ αριθ.75911/4446/10-10-67 αποφάσεως του Υπουργού Εργασίας (ΦΕΚ 632/67 τ.Β΄), προσαυξάνονται κατά 20 επί βαθμοίς 12ω9ω. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος.